b'\n_START_ARTICLE_\nIvan Ram\xc3\xb3n Folch IV.\n_START_PARAGRAPH_\nIvan Ram\xc3\xb3n Folch IV. (katalonski: Joan Ramon Folc IV; \xc5\xa1panjolski: Juan Ram\xc3\xb3n Folch IV) (1446. \xe2\x80\x93 Arbeca, 1513.) bio je katalonski plemi\xc4\x87, koji je bio markiz Pallarsa Sobire, vikont Villamura, barun Enten\xc3\xa7e, grof Pradesa te grof i vojvoda Cardone.\n_START_SECTION_\n\xc5\xbdivot\n_START_PARAGRAPH_\nGrof Ivan je ro\xc4\x91en 1446. godine._NEWLINE_Njegovi roditelji su bili gospa Ivana od Urgella (k\xc4\x87i grofa Jakova II. od Urgella) i njen suprug, grof Ivan Ram\xc3\xb3n Folch III. (sin grofice Ivane I.), grof Cardone._NEWLINE_Ivan IV. je bio velika potpora kralju Ivanu II. Aragonskom tijekom Katalonskog gra\xc4\x91anskog rata (\xc5\xa1p. Guerra Civil Catalana). Tako\xc4\x91er, bio je za\xc5\xa1titnik kraljice Ivane Enr\xc3\xadquez i njezinog sina Fernanda, koji je poslije postao kralj Aragonije i Kastilje._NEWLINE_Okupirao je Pallars Sobiru tijekom rata te mu je kralj Ivan II. dao tu grofoviju, u\xc4\x8diniv\xc5\xa1i Ivana IV. markizom Pallarsa Sobire i vojvodom Cardone; plemi\xc4\x87 koji je dotada vladao Pallarsom Sobirom bio je grof Hugo Rogerije III.'